<classify> Akizungumza na waandishi wa habari Dar es Salaam jana, Ofisa Habari wa Yanga Jerry Muro alisema kuwa ushindi huo wa juzi umetoa mwanga wa mwelekeo wa timu hiyo kushinda michezo ijayo. Alisema timu imeshakwenda Morogoro tayari kwa mechi hiyo itakayochezwa keshokutwa.Alisema kuwa ana uhakika Mtibwa itafungwa mabao mengi zaidi ya yale ya Simba na kusisitiza kuwa wachezaji wake wamejiandaa kutimiza hilo. Mara kwa mara Yanga imekuwa ikipata tabu kuifunga Mtibwa kila inapokutana nayo.Alisema kuwa ana imani mchezo huo utakuwa rahisi kwao kwa kuwa ana imani na mafunzo ambayo wachezaji wake wamepewa na kuwa kila mmoja anajua nini cha kufanya. Sisi tunaijua vyema Mtibwa na kwa sasa hatuna wasiwasi nao kabisa kwa kuwa tunajua mchezo wao na tunajua uwezo wao na Yanga kama treni lililokosa breki yani tumejipanga kuwamaliza kabisa yani tunawashukia kwelikweli, alisema Muro.Aliongeza kuwa Yanga inajua kuwa Mtibwa ni timu nzuri na hata kocha amejipanga zaidi kuhakikisha kuwa inashinda mchezo kwa zaidi ya mabao mawili ili kuonesha uwezo wetu.Pia Muro aliongeza kuwa ushindi wao dhidi ya Simba ni mkubwa na umeongeza hamasa zaidi kwa wachezaji wake na mashabiki kwa ujumla lakini aliipongeza Simba kwa uwezo wake iliouonesha wa uchezaji kuwa ilicheza vyema zaidi.  <topic>: michezo 